ভারত-ম্যাচের আগেই বাঁ-হাতি স্পিনার নিল অস্ট্রেলিয়া!

ওয়েব ডেস্ক: আগামিকাল, মঙ্গলবার ভারত বনাম অস্ট্রেলিয়া (IND vs AUS) সেমিফাইনাল। আইসিসি চ্যাম্পিয়ন্স ট্রফির (ICC Champions Trophy) এই মেগা-ম্যাচ আয়োজিত হবে দুবাই। দুবাইয়ের পিচ মন্থর, স্পিনারদের সাহায্য করে তা প্রথম দিন থেকেই বোঝা গিয়েছে। রবিবার নিউজিল্যান্ডের বিরুদ্ধে ভারত চার স্পিনার খেলিয়েছে। সেই কারণেই কি দলে স্পিনার-অলরাউন্ডার নিল অস্ট্রেলিয়া?

অজি শিবিরের ওপেনিং ব্যাটার ম্যাথিউ শর্ট (Matthew Short) চোট পেয়েছেন। সেমিফাইনালের আগে তাঁর পরিবর্ত হিসেবে কুপার কোনোলিকে (Cooper Connolly) দলে নেওয়া হয়েছে। আইসিসি-র (ICC) বিবৃতিতে বলা হয়েছে, আফগানিস্তানের বিরুদ্ধে ম্যাচে চোট পাওয়া শর্টের জায়গায় কোনোলিকে নেওয়া হয়েছে। ফিল্ডিং করার সময় কাফ মাসলে চোট পেয়েছিলেন শর্ট।

আরও পড়ুন: এফএ কাপ থেকে বিদায় নিল ম্যাঞ্চেস্টার ইউনাইটেড

চ্যাম্পিয়ন্স ট্রফিতে বেশ ভালোই খেলছিলেন অজি ওপেনার। তবে তাঁর পরিবর্তে স্পিনার-অলরাউন্ডার নেওয়ার সিদ্ধান্ত নিশ্চয়ই দুবাইয়ের উইকেটের কথা ভেবে। অস্ট্রেলিয়ার প্রধান স্পিনার অ্যাডাম জ্যাম্পা (Adam Zampa)। এছাড়া পার্টটাইমার হিসেবে ছিলেন গ্লেন ম্যাক্সওয়েল, ট্রাভিস হেড এবং শর্ট। আফগানিস্তানের বিরুদ্ধে সাত ওভারে মাত্র ২১ রান দিয়েছিলেন পার্টটাইম অফস্পিনার শর্ট।

The stage is set for the last 4⃣ to compete for the ? next!

?? ? ??
?? ? ??#ChampionsTrophy | : https://t.co/qd9rXYANc6 pic.twitter.com/Xke135eBef

— ICC (@ICC) March 2, 2025

কোনোলি দলে আসায় বৈচিত্র্য বাড়বে অস্ট্রেলিয়ার। কারণ তাদের পার্টটাইমাররা সবাই অফস্পিনার। কিন্তু কোনোলি বাঁ-হাতি অফস্পিনার। ভারতের ডানহাতি ব্যাটারদের চাপে ফেলতে বাঁ-হাতি অফস্পিনার প্রয়োগ অবশ্যই করবেন অস্ট্রেলিয়ার অধিনায়ক স্টিভ স্মিথ (Steve Smith)।

ভারত শনিবার চার স্পিনার খেলাতে পেরেছে হার্দিক পান্ডিয়া থাকায়। মহম্মদ শামির সঙ্গে শুরুর দিকে তিনিই পেস বোলিং করেন এবং একটি উইকেটও পান। হার্দিকের মতো অলরাউন্ডার থাকাতেই ভারতীয় দলের ভারসাম্য বজায় থাকে। কিন্তু অস্ট্রেলিয়ার হাতে সেরকম অপশন নেই, মিচেল মার্শ বা ক্যামেরন গ্রিন, কেউই দলে নেই।